|  |
| --- |
| *Apstiprināts ar Valsts izglītības attīstības aģentūras 2020.gada 20. janvāra rīkojumu Nr.1.-30.2/7*  |

**NOLIKUMS**

**Latvijas dalībnieku atlasei Eiropas Ekonomikas zonas un Norvēģijas finanšu instrumenta 2014.-2021.gada plānošanas perioda programmas “Pētniecība un izglītība” Baltijas pētniecības programmas sadarbības projektu konkursa atklāšanas un tīklošanās pasākumam 2020.gada 5.februārī Viļņā, Lietuvā**

1. Nolikums nosaka, kā Valsts izglītības attīstības aģentūra **(**turpmāk – aģentūra):
	1. organizē atklātu Latvijas dalībnieku - doktorantu, zinātniskā grāda pretendentu, zinātnieku, Eiropas Ekonomikas zonas un Norvēģijas finanšu instrumenta 2014.-2021.gada plānošanas perioda programmas “Pētniecība un izglītība” Baltijas pētniecības programmas *(European Economic Area Financial Mechanism and Norway Financial Mechanism 2014–2021 programme “Research and Education” Baltic Research Cooperation programme)* (turpmāk – Baltijas programma) sadarbības projektu (turpmāk – projektu) administratīvā personāla (turpmāk – dalībnieku) atlasi (turpmāk – atlase) dalībaiBaltijas programmas tīklošanās pasākumā 2020.gada 5.februārī Viļņā, Lietuvā (turpmāk – pasākums). Aģentūra pēc pasākuma norises beigām kompensē dalībniekam ceļa (transporta) un viesnīcas izdevumus, kā arī izdevumus, kas saistīti ar ceļojuma apdrošināšanas polises iegādi un vietējā sabiedriskā transporta izdevumiem Viļņā (no autoostas vai lidostas uz pasākuma norises vietu un atpakaļ) un ceļa izdevumiem Latvijā (turpmāk – izdevumi), pamatojoties uz Ministru kabineta 2010.gada 12.oktobra noteikumiem Nr.969 “Kārtība, kādā atlīdzināmi ar komandējumu saistītie izdevumi” (turpmāk – MK noteikumi).
2. Aģentūra reģistrē dalībnieku pieteikumus dalībai pasākumā (turpmāk – pieteikums), kas atbilst šā nolikuma 4.punktā noteiktajām prasībām, rindas kārtībā atkarībā no to saņemšanas datuma un laika šā nolikuma 5.punktā noteiktajā elektroniskajā pasta adresē. Ievērojot piešķirto publisko finansējumu dalībnieku dalības nodrošināšanai pasākumā, aģentūra ar dalībnieku slēdz līgumus par izdevumu atmaksu (turpmāk – līgums) un kompensē izdevumus rindas kārtībā pirmajiem reģistrētajiem 60 dalībniekiem no doktorantu, zinātniskā grāda pretendentu, zinātnieku vidus un rindas kārtībā reģistrētajiem pirmajiem 10 dalībniekiem no projektu administratīvā personāla vidus. Kopējais maksimālais dalībnieku skaits, kuriem aģentūra kompensē izdevumus, ir 70 dalībnieki.
3. Maksimālā kopējā summa, ko aģentūra kompensē vienam dalībniekam, ir 200 *euro* (divi simti *euro* 00 centi) (turpmāk – kompensācija). Kompensāciju aģentūra izmaksā, ievērojot MK noteikumus, šo nolikumu un līgumu, kas noslēgts līdz 2020.gada 3.februārim.
4. Prasības dalībniekam:
	1. pārstāvētajai zinātniskajai institūcijai (turpmāk – zinātniskā institūcija) ir jābūt reģistrētai Latvijas zinātnisko institūciju reģistrā;
	2. aizpildīta pieteikuma veidlapa (pielikums) (turpmāk – pieteikums), kuru ir parakstījis dalībnieks un saskaņojusi zinātniskās institūcijas paraksttiesīgā persona;
	3. pieteikumam ir pievienots pasākuma organizatora apstiprinājums dalībniekam dalībai pasākumā (turpmāk – apstiprinājums).
5. Aizpildītu, parakstītu un ieskenētu pieteikumu dalībnieks līdz 2020.gada 29.janvāra plkst.17.00 iesūta ar elektronisko pastu uz aģentūras elektroniskā pasta adresi info@viaa.gov.lv, vienlaikus klāt pievienojot apstiprinājumu. Pieteikumu var iesniegt arī ar drošu elektronisko parakstu. Pieteikumus, kuri iesūtīti pēc 2020.gada 29.janvāra plkst.17.00 aģentūra neizskata.
6. Atlasi nodrošina aģentūras Zinātnes, pētniecības un inovāciju politikas atbalsta departaments un, pamatojoties uz aģentūras direktora rīkojumu un aģentūras iekšējiem normatīvajiem aktiem Eiropas Ekonomikas zonas un Norvēģijas finanšu instrumenta 2014.-2021.gada plānošanas perioda administrēšanā iesaistītie darbinieki un ierēdņi (turpmāk – atbildīgais darbinieks).
7. Atbildīgais darbinieks pārbauda, vai:
	1. pieteikumā norādītā zinātniskā institūcija ir reģistrēta Latvijas zinātnisko institūciju reģistrā;
	2. pieteikums ir attiecīgi aizpildīts;
	3. pieteikumu ir saskaņojusi zinātniskās institūcijas paraksttiesīga persona;
	4. pieteikumam ir pievienots apstiprinājums. Gadījumā, ja apstiprinājums nav pievienots, aģentūra par tā esamību pārliecinās pasākuma organizatora tīmekļvietnē.
8. Ja pieteikums nav aizpildīts atbilstoši pieteikuma veidlapai (pielikums), to neizskata, un atbildīgais darbinieks uz pieteikuma iesniedzēja elektroniskā pasta adresi nosūta atteikumu kompensēt izdevumus par dalību pasākumā.
9. Dalībnieks 10 dienu laikā no pasākuma noslēguma dienas iesniedz aģentūrā izdevumus attaisnojošus dokumentus par dalību pasākumā (piemēram, autobusa biļetes, viesnīcas rēķinus, maksājuma uzdevumus, kontu izrakstus). Pamatojoties uz līgumu un iesniegtajiem izdevumus attaisnojošiem dokumentiem, aģentūra veic kompensācijas atmaksu līgumā noteiktajā termiņā uz līgumā norādīto dalībnieka norēķinu kontu.

Saskaņots ar Izglītības un zinātnes ministrijas 2020.gada 20.janvāra vēstuli Nr.4-21.3e/20/200